จะมาสอบถามว่า พอดีตัวเราเผลอกินยาคุมไป 2 เม็ดในเวลาที่ใกล้เคียงกันค่ะ เมื่อวันที่ 20 มี.ค. กินยาเม็ดที่ 11 ช่วงเวลา 22.00 น. แล้วทีนี้มากินยาคุมเม็ดที่ 12 ในเวลา 00.18 น. ในวันที่ 21 มี.ค. ค่ะ (ปกติกินทุกเม็ดเวลา 22.00น.) แล้วทีนี้จะต้องกินยาเม็ดที่ 13 ในเวลา 22.00 ของวันที่ 21 ไหมคะ หรือจะต้องซืื้อแผงใหม่มาเสริม และต้องกินยังไงต่อ
สวัสดีค่ะ ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีนี้ที่เหมือนกินยาคุมกำเนิดไปผิดเวลานั้น แนะนำการให้กินเม็ดต่อไปในเวลาที่ถูกต้องต่อไปตามเดิม ให้ครบแผง ก็คือให้กินยาเม็ดที่ 13 ในเวลา 22.00 ของวันที่ 21 ต่อไป อันนี้จะทำให้เหมือนยาหมดเร็วไป 1 วัน อาจทำให้มีเลือดออกผิดปกติได้ เพราะเหมือนกินยาฮอร์โมน 2 เม็ดในวันเดียว แต่ประสิทธิภาพน่าจะได้ใกล้เคียงกับของเดิม ให้สังเกตรอบเดือนในช่วงยาหมดแผงอีกครั้งค่ะ